…/2019. (IX. 19.) XI.ÖK határozat melléklete

**KÖZSZOLGÁLTATÁSI SZERZŐDÉS**

amely létrejött egyrészről a **Budapest Főváros XI. Kerület Újbuda Önkormányzata** (1113 Budapest, Bocskai út 39-41., képviseli dr. Hoffmann Tamás polgármester, a továbbiakban: **Önkormányzat)**

másrészről

az **Artus Kortárs Művészeti Egyesület** (székhely: 1116 Budapest, Hunyadi Mátyás út 29., bejegyzés száma.: 01-09-0005890, adószám: 18060157-2-43 képviseli: Goda Gábor elnök, a továbbiakban: **Szolgáltató)** együttesen: **Felek** között az alulírott helyen és időben az alábbi feltételekkel:

**1. A Szerződés tárgya és célja**

A Szolgáltató célja az Artus Stúdió fenntartása, működtetése. A Szolgáltató kortárs színházat működtet. Fiatal és tapasztalt művészek összefogása révén feladatának tekinti, hogy a jelen és jövő nemzedékét nyitottá tegye a kortárs színház és széles körben a művészetek, valamint a kortárs magyar kultúra felé.

Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 13. § (1) 7. és 23. § (5) 13. pontjában meghatározott feladatokkal kapcsolatosan, valamint az előadó-művészeti szervezetek támogatásáról és sajátos foglalkoztatási szabályairól szóló, 2008. évi XCIX. törvény (továbbiakban: Előadó-művészeti törvény) 3. § (2) bekezdésében foglalt felhatalmazás alapján az Önkormányzat kulturális közszolgáltatási feladatainak ellátása érdekében közszolgáltatási szerződést köt a Szolgáltatóval.

**2. A Szerződés időtartama**

Felek jelen szerződést határozott időtartamra, 2019. október 1-jétől 2025. december 31. napjáig kötik meg.

Amennyiben a szerződéshez támogatási összeg kapcsolódik, úgy a támogatási cél időtartama **minden évben január 1-től – december 31-ig szól.**

**3. A Szolgáltató előadó-művészeti, kulturális feladatai és ellátásának módja**

3.1.

* A Szolgáltató minden évben egy olyan összművészeti előadást hoz létre, amely figyelembe véve a Nemzeti Alaptantervet, a jelen kor fontos társadalmi kérdéseit állítja a középpontba, ezzel szolgálva a hazai közönség, illetve közösség jelenét és jövőjét.
* Szolgáltató vállalja, hogy évente – székhelyén, valamint Magyarországon és a határon túl – 30 előadást és minimum 1 bemutatót tart.
* A Szolgáltató előadóművészeti társulata nem a populáris irányt követi, hanem igényes, kortárs összművészeti előadások létrehozását tűzte ki célul, hogy az új generációt felkészítse, nevelje, annak érdekében, hogy az felelős és értékes életet élhessen.
* Szolgáltató feladatának tekinti az ifjúsági korosztály szabadidejének tartalmas és igényes eltöltéséhez létrejövő kulturális események megrendezését.
* A Szolgáltató újgenerációs programja az - Arccal a halnak - feladatának tekinti professzionális művészi pályájuk elején járó fiatal alkotók és alkotó csoportok felkarolását, támogatását, akik tehetségesek és innovatívak, ám pályakezdő lévén még nem rendelkeznek szakmai háttérrel és referenciákkal. Az Artus Stúdió vállalja, hogy díjmentesen termet, technikát, szakmai segítséget és bemutatkozási lehetőséget nyújt a nyertes pályázóknak.
* A Kérész Művek az Artus társulatának egy egyedi kortárs előadássorozata, mely minden alkalommal közvetlen kapcsolatot teremt a nézővel, ezáltal építve a kerület közösségét és a kreatív együttgondolkodást.
* A Szolgáltató kiállítótérét - KAPCSOLÓTÉR - működtettő kurátorok célja, hogy különböző alkotók és alkotó csoportok együttműködései során létrehozott színvonalas kiállításokat rendezzen egész évben. Neves alkotók meghívása mellett, szoros együttműködés van fiatal, pályakezdő művészekkel, többek közt a MOME Mesterképzésével és a Képzőművészeti Egyetem Doktori iskolájával, valamint a kerületi középiskolákkal, melyeknek interaktív tárlatvezetés során mutatják be a hazai kortárs képzőművészet tendenciáit.

**Jelen közszolgáltatási szerződés tárgyát képező kiemelt feladatok Újbudán:**

* Szolgáltató minden évben évente minimum 10 színházi, összművészeti, közösségépítő előadást, koncertet, és 8 ingyenes tárlatvezetéssel egybekötött kiállítást tart a XI. Kerületben, az Artus Stúdióban.

3.2.Szolgáltató az offline és az online médián keresztül tájékoztatást nyújt az Artus Stúdió kulturális programjairól, valamint, hogy a XI. kerületi nyilvános programjaikat a helyi médiában meghirdetik.

3.3. A szerződésben foglalt feladatok ellátása érdekében az Önkormányzat pénzügyi támogatást nyújt a Szolgáltatónak. A Szolgáltató pedig jelen szerződésben vállalt feladatainak végrehajtásához gondoskodik a megfelelő szakértelemmel rendelkező személyi feltételekről, továbbá biztosítja a szükséges tárgyi és technikai eszközöket.

3.4. Pénzügyi támogatás esetén a támogatás kizárólag a 3.1 pontban foglalt tevékenységre használható fel az alábbi költségekkel:

- személyi jellegű kiadások és járulékai,

- tiszteletdíjak,

- előadóművészeti tevékenység,

- bérleti díjak,

- hirdetmények,

- szervezési költségek,

- dologi kiadások,

- 50.000,- Ft alatti beszerzések,

- karbantartási költségek,

- technikai költségek.

3.5. A támogatás megvalósításának helye: **Artus Stúdió 1116 Budapest, Sztregova u. 1.**

3.6. A Szolgáltató vállalja, hogy a szerződésben vállalt feladatait a szerződés időtartama alatt folyamatosan, megfelelő szakértelem biztosítása mellett látja el.

3.7. A kiskorúak egészséges szellemi és lelki fejlődése érdekében a Szolgáltató előadásaira vonatkozóan nézőtájékoztatási rendszert köteles alkalmazni. Ennek keretében a Szolgáltató saját megítélése alapján minden olyan előadást, amely a gyermek vagy ifjúsági korosztályba tartozó nézőben félelmet kelthet, illetve amelyet koránál fogva nem érthet meg vagy félreérthet, vagy amely alkalmas a kiskorúak fizikai, szellemi vagy erkölcsi fejlődésének kedvezőtlen befolyásolására, a nézők tájékoztatása érdekében ajánlott korhatár-megjelöléssel kell műsorra tűzni. Az ajánlott korhatár-megjelölést az érintett előadások promóciós anyagain (plakát, szórólap) - jól észlelhető módon - fel kell tüntetni.

**4. Pénzügyi feltételek**

4.1 Önkormányzat vállalja, hogy a jelen szerződés 3. pontjában rögzített feladatok ellátásához biztosított támogatás **összegét az adott évre vonatkozó költségvetési rendeletében határozza meg, 2019-ben ez az összeg 1.000.000,- Ft azaz egymillió forint**.

4.2 A kifizetés pénzátutalással történik a Szolgáltató **11711034-20819927 számú számlájára**, a tárgyévi döntés és szerződés aláírást követő 30 napon belül.

4.3 A támogatás összegét a Szolgáltató a fentiekben meghatározott céltól eltérően nem használhatja fel. Ezzel összefüggésben sem fordítható a támogatás összege adóhatóság felé fizetendő ÁFA, illeték, vagy közteher tartozás kiegyenlítésére.

A Szolgáltató kijelenti, hogy

* 60 (hatvan) napon túl lejárt és ki nem egyenlített köztartozása (adó-, vám-, valamint TB- és egyéb járulék tartozása) nincs,
* csőd-, felszámolási vagy végelszámolási eljárás alatt nem áll.

A közszolgáltatási szerződés 1. számú mellékletét képezi a köztartozások, illetve csőd- felszámolás és végelszámolás eljárásáról szóló nyilatkozat.

Nem fizethető ki a támogatás, illetve a megítélt támogatás kifizetését fel kell függeszteni, ha a Szolgáltató egy korábbi támogatással összefüggésben benyújtott lejárt határidejű elszámolása még nem került elfogadásra, illetve elszámolási- vagy visszafizetési késedelemben van.

**Szolgáltató vállalja, hogy lehetőség szerint a megvalósítás helyszínén tájékoztató táblát helyez el, melyen feltünteti, hogy a támogatási cél az Önkormányzattal kötött közszolgáltatási szerződés alapján valósul meg. Amennyiben a Szolgáltató rendelkezik honlappal vagy kiadvánnyal, akkor a közszolgáltatási szerződés hatálya alatt ezeken is fel kell tüntetnie támogatás tényét.**

4.4 **Pénzügyi támogatás esetén a Szolgáltató által minden évben benyújtott támogatási igénylőlap a szerződés elválaszthatatlan részét képezi.**

4.5. A pénzügyi támogatás felhasználása

4.5.1 Szolgáltató köteles a támogatás összegét egyéb pénzeszközeitől elkülönítetten kezelni, illetve nyilvántartani, arra is figyelemmel, hogy a támogatás felhasználásának mértékéről az Önkormányzat megkeresésére naprakész információkkal tudjon szolgálni.

4.5.2 Szolgáltató vállalja, hogy a kapott támogatással a **támogatást követő év január 30-áig elszámol** (3. számú melléklet).

4.6. Az elszámolás rendje:

4.6.1 Szolgáltató a támogatás felhasználásáról az alábbiak szerint köteles írásban elszámolni. Az elszámolásnak tartalmaznia kell:

a) a támogatási elszámoló lapot (3. számú melléklet)

b) a kitűzött célok megvalósulását bemutató szöveges szakmai beszámolót,

c) a támogatás felhasználását igazoló számláknak és az egyéb számviteli bizonylatoknak a másolatát,

d) a támogatási cél érdekében kötött szerződések/megrendelések másolatát,

e) valamint a kifizetésekről szóló bankkivonatokat és kiadási pénztárbizonylatokat.

4.6.2 Az elszámolás minden egyes lapját (elszámoló lap, szöveges beszámoló, számlák másolatai stb.) a Szolgáltatónak eredeti aláírásával szignálnia kell. Az elektronikus feldolgozás biztosítása érdekében az elszámolás minden oldalát egyoldalasan, A/4-es álló formátumban kell benyújtani.

4.6.3 Az elszámoló lap minden pontját olvashatóan, géppel vagy kézi formában nyomtatott betűkkel pontosan kell kitölteni. A Szolgáltatónak aláírásával igazolnia kell, hogy az elszámolásban foglaltak a valóságnak megfelelnek.

4.6.4 Minden esetben csatolni kell az elszámoló lapon feltüntetett költségeket megalapozó számlák másolatait, melyeket jól láthatóan, 1-től kezdődően sorszámmal kell ellátni és az elszámoló lapon ezekkel a sorszámokkal kell szerepeltetni. Az elszámoláshoz a Szolgáltató nevére, címére szóló, a hatályos ÁFA törvényben meghatározott formai és tartalmi követelmények szerinti, a támogatási célnak megfelelő tartalmú, olvasható számlamásolatokat kell csatolni.

**4.6.5 Az elszámoláshoz benyújtott számlák teljesítési dátuma a 2. pont második bekezdésében feltüntetett megvalósulási időszakra eshetnek.**

4.6.6 Nem magyar nyelvű számla esetében a számla teljes tartalmát le kell fordítani, a forint összeg számítása – melyet a számlán fel kell tüntetni – a felhasználás napján érvényes (melyet be kell csatolni) MNB hivatalos devizaárfolyamon történhet.

4.6.7 Ha a támogatás az ellátottak, résztvevők létszámához kapcsolódik, a felmerülő kiadások – benyújtott számlák összegei – arányosítással a támogatott létszámra vetítve számolhatók el. A számítás valódiságát az elszámoláshoz csatolt könyvvizsgálói igazolással kell alátámasztani. Amennyiben a Szolgáltató könyvvizsgálatra egyébként nem lenne kötelezett, erről írásban nyilatkozatot kell benyújtania.

4.6.8 Az eredeti számlán a Szolgáltatónak fel kell tüntetnie (másolást megelőzően) bélyegzővel vagy olvasható ráírással: *„Elszámolva a Budapest Főváros XI. kerület Újbuda Önkormányzata …….….sz. közszolgáltatási szerződése terhére …………...Ft összegben”.*

4.6.9. A támogatási cél megvalósulásáról szóló szöveges beszámolóban be kell mutatni, hogyan valósult meg az előzetes program- és költségtervezet.

Ha egy számla tartalmából egyértelműen nem állapítható meg a támogatás célszerinti felhasználása, a kifizetés indokoltságát a szöveges beszámolóban fel kell tüntetni.

4.6.10. Amennyiben a Szolgáltató (a támogatási összeg kifizetése előtti nyilatkozata szerint) a támogatással kapcsolatosan ÁFA levonásra jogosult, a támogatás terhére csak az elszámoláshoz benyújtott számlák ÁFA nélküli összegét (nettó összegét) számolhatja el. Amennyiben a Szolgáltató nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására.

4.6.11 Amennyiben a Szolgáltató részben vagy egészben nem tud elszámolni a kapott támogatással, az Önkormányzat felszólítja a Szolgáltatót, hogy a teljes támogatási összeget illetve annak el nem fogadott részére eső támogatási összeget, kamatokkal növelve az Önkormányzat részére 15 napon belül fizesse vissza.

4.7 A támogatás megvalósítása

4.7.1 A megvalósítás során esetleg felmerülő többletköltség a Szolgáltatót terheli.

4.7.2 A támogatás a mindenkor hatályos közbeszerzési törvény és az ÁFA törvény szabályai szerint használható fel.

4.7.3 Önkormányzat jogosult a támogatás felhasználását, illetve az abból megvalósítani kívánt célt ellenőrizni, ennek során a Szolgáltatótól az ellenőrzéshez szükséges adatokat, bizonylatokat bekérni, illetve a felhasználónál előre írásban egyeztetett időpontban és módon helyszíni ellenőrzést tartani.

1. A szerződés módosítása, felmondása

5.1 Jelen szerződést bármelyik fél indokolás nélkül, három hónapos felmondási idő biztosítása mellett felmondhatja a másik félhez címzett írásbeli nyilatkozatával (rendes felmondás).

5.2 Súlyos szerződésszegés esetén a szerződés indokolással ellátott, azonnali hatállyal történő felmondásának van helye (rendkívüli felmondás). A rendkívüli felmondást írásban kell közölni.

Súlyos szerződésszegésnek minősül különösen a támogatás összegének e szerződésben foglaltaktól eltérő felhasználása, a vállalt feladatok ellátásának azonnali, és indokolatlan megszüntetése, valótlan adatok, tények, körülmények közlése, az elszámolási kötelezettség megszegése, az ellenőrzés akadályoztatása, a jogszabályok, szakmai követelmények, nyilvántartási kötelezettségek, valamint - ismételt felszólítást követően - a szerződés szerinti tájékoztatási kötelezettségek elmulasztása.

5.3 A szerződés megszűnése esetén Szolgáltató köteles 15 napon belül elszámolni a 4.6 pontban foglaltak szerint és a fel nem használt támogatási összeget az Önkormányzat bankszámlájára, haladéktalanul a Ptk-ban foglalt kamatokkal növelten visszafizetni.

5.4 A szerződés módosítása csak közös megegyezéssel, írásban lehetséges.

6. Jelen közszolgáltatási szerződés mellékletét képezi a Szolgáltató valamennyi – jogszabály alapján beszedési megbízással megterhelő – fizetési számlájára vonatkozó, a Önkormányzat javára szóló beszedési megbízás benyújtására vonatkozó visszavonásig érvényes – a Szolgáltató bankszámla-vezető pénzintézete által leigazolt – „Felhatalmazó levél” eredeti példánya (2. számú melléklet) minden évben a jóváhagyott támogatási összeg mértékéig. Önkormányzat az azonnali beszedés jogát a szerződésszegés esetén azonnal gyakorolhatja.

1. Szolgáltató jelen megállapodás aláírásával tudomásul veszi, hogy

- Önkormányzat a jelen szerződésben foglalt közérdekű adatait nyilvánosságra hozza (www.ujbuda.hu);

**-** Önkormányzat a jelen szerződéssel kapcsolatosan a közérdekű adatokra vonatkozó tájékoztatási és közzétételi kötelezettségének köteles eleget tenni;

- Szolgáltató köteles a szerződés megkötésekor átadott dokumentumokban (bírósági bejegyzéséről szóló végzés, hatósági engedélyek, Alapító Okirat) bekövetkezett változásról 8 (nyolc) napon belül írásban tájékoztatást adni, szükség esetén a szerződés módosítását kezdeményezni.

- a támogatásból nyújtott természetbeni juttatások illetve reprezentációs kiadások után fizetendő terheket a támogatás végső felhasználója fizeti meg.

**8.** Egyéb kikötések:

**8.1. Támogatási cél kormányzati funkciója: 082091 – Közművelődés – közösségi és társadalmi részvétel fejlesztése**

**9.** A megállapodásban nem szabályozott kérdésekben a Polgári Törvénykönyv rendelkezéseit kell irányadónak tekinteni. Jogvita esetén a szerződő felek a Budai Központi Kerületi Bíróság kizárólagos illetékességét kötik ki.

**10.** Jelen közszolgáltatási szerződés 2019. október 1-jén lép hatályba.

**11.** A Felek a jelen megállapodásban foglalt feltételekkel egyetértenek, azokat közösen értelmezték, és a megállapodást, mint akaratukkal mindenben egyezőt, cégszerűen jóváhagyólag aláírták.

Budapest, 2019…………………………

|  |  |
| --- | --- |
|  |  |
|  |  |
| **Goda Gábor** | **dr. Hoffmann Tamás** |
| **elnök**  Artus Kortárs Művészeti Egyesület | **polgármester**  Újbuda Önkormányzata |

Ellenjegyezte: Pénzügyi ellenjegyző:

……………………………….. …………………………………..

Vargáné dr. Kremzner Zsuzsanna Soltész Erika

jegyző igazgató

**Közszolgáltatási szerződés 1. számú melléklete**

**N Y I L A T K O Z A T**

1. A nyilatkozattevő adatai:

Név: **Artus Kortárs Művészeti Egyesület**

* Cím (székhely, lakóhely): 1116 Budapest, Hunyadi Mátyás út 29.
* Levelezési cím, telefon:…………1518 Budapest, Pf. 66……………….………….
* Adószám (adóazonosító jel): ……18060157-2-43………………………………..…….
* ÁFA levonásra jogosult: …………………………………..………………..igen – nem
* A kapcsolattartó személy neve és elérhetősége: ………………………………………….…………………………………………....….

2. Az Önkormányzattól, céljellegű támogatásként elnyert összeg: **2019-ben** **1.000.000,- Ft**

3. A támogatási cél megnevezése**: Közszolgáltatási szerződés – előadó-művészeti és közművelődési feladatok**

4. Elszámolási határidő: **2020. január 30.**

Kijelentem, hogy a fent megadott adatok megfelelnek a valóságnak, és az azokban – a támogatás elszámolása előtt – bekövetkező változásokról a Polgármesteri Hivatalt haladéktalanul tájékoztatom. Kijelentem, hogy lejárt esedékességű, 60 napon túli köztartozásom nem áll fenn, és hogy az általam képviselt szervezet nem áll csőd- felszámolási- vagy végelszámolási eljárás alatt. Vállalom, hogy a támogatási összeget a vonatkozó rendeletben foglaltak szerint, rendeltetésszerűen használom fel, és az előírások szerint a megjelölt határidőn belül elszámolok. Tudomásul veszem, hogy az önkormányzati támogatás közérdekű, nyilvánosságra hozható adatnak minősül.

Budapest, 2019. év ……………….hónap……..nap

……………………………………………………

(cégszerű) aláírás

**Támogatási szerződés 2 sz. melléklete**

|  |  |
| --- | --- |
| **Artus Kortárs Művészeti Egyesület** | 1116 Budapest, Hunyadi Mátyás út 29. |
| támogatott neve | címe |

Bankszámla-vezető pénzintézet neve: ……………………………………………………..

Címe: …………………………………………………………………………………………....

**FELHATALMAZÓ LEVÉL**

az I-817/2/2019. számú támogatási igényléshez

Felhatalmazzuk bankszámla-vezető pénzintézetünket, hogy a Budapest Főváros XI. Kerület Újbuda Önkormányzata 11784009-15511001 számú számlája által benyújtott azonnali beszedési megbízást a **11711034-20819927** számú számlánk terhére befogadja és teljesítse.

Pénzügyi fedezethiány esetén a követelés legfeljebb harmincöt napig sorban áll.

Ez a bejelentésünk visszavonásig érvényes **az Artus Kortárs Művészeti Egyesület közszolgáltatási szerződésben vállalt 2019. évi feladataihoz** nyújtott **1.000.000,- Ft** erejéig, és csak a jogosult, Budapest Főváros XI. Kerület Újbuda Önkormányzata írásbeli hozzájárulásával vonható vissza.

Budapest, ………………………………….

…………………………………….

banknál bejelentett cégszerű aláírás

PH.

Bankszámla-vezető pénzintézet által történő nyilvántartásba vétel igazolása:

Budapest, ………………………………..

…………………………………….